Cu mult înaintea primului selfie,
anticii greci şi romani aveau un mit
despre cineva puţin cam obsedat de propria imagine.
Într-o povestire,
Narcis era un tip atrăgător care îşi căuta perechea prin lume.
După ce a respins-o pe nimfa Echo,
şi-a văzut propia reflexie în râu,
şi s-a îndrăgostit de ea.
Incapabil să se despartă de ea,
Narcis s-a înecat.
O floare a crescut în locul în care a murit, numită Narcisă.
Mitul surprinde ideea principală a narcisismului,
preocuparea de sine exagerată şi uneori defavorabilă.
Dar narcisismul nu este doar un tip de personalitate.
Este un set de trăsături clasificate şi studiate de psihologi.
Definiţia narcisismului este imaginea de sine gonflată şi grandioasă.
Narcisiştii se cred mai arătoşi,
mai deştepţi
şi mai importanţi decât alţi oameni
şi cred că merită un tratament special.
Psihologii recunosc două forme de narcisism:
cel grandios şi cel vulnerabil.
Mai există şi tulburarea de personalitate narcisică,
o formă extremă, asupra căreia vom reveni.
Narcisistul grandios e cel mai des întâlnit,
caracterizat de extroversiune,
dominanţă,
şi doritor de atenţie.
Narcisiştii grandioşi caută atenţie şi putere,
uneori ca politicieni,
celebrităţi,
sau lideri culturali.
Bineînţeles, nu toţi cei care caută aceste poziţii de putere sunt narcisişti.
Mulţi au motive pozitive,
precum atingerea potenţialului,
sau ca să îmbunătăţească vieţile oamenilor.
Dar narcisiştii caută puterea
pentru statut şi atenţia pe care o primesc.
Pe de altă parte, narcisiştii vulnerabili sunt tăcuţi şi rezervaţi.
Au un puternic simţ de îndreptăţire,
dar se simt ameninţaţi şi desconsideraţi.
În ambele cazuri, partea întunecată a narcisismulul îşi face apariţia.
Narcisiştii acţionează egoist,
deci liderii narcisişti iau decizii riscante şi lipsite de etică,
iar partenerii narcisişti sunt necinstiţi sau infideli.
Când propria imagine este pusă sub semnul întrebării,
devin ofensaţi şi agresivi.
Este precum o boală în care bolnavii se simt bine,
dar cei din jurul lor suferă.
La extremă,
comportamentul lor e considerat o tulburare psihică
numită tulburare de personalitate narcisică.
Aceasta afectează 1 - 2 % din populaţie,
mai des bărbaţii.
De asemenea, este un diagnostic aplicabil doar adulţilor.
Copiii pot fi foarte egocentrici,
dar acest lucru poate fi doar o etapă de dezvoltare normală.
Ediţia a cincea a Manualului de Diagnostic şi Statistică
eliberat de Asociaţia Americană de Psihiatrie
descrie câteva trăsături asociate acestei tulburări de personalitate.
Printre ele se numără o imagine de sine grandioasă,
probleme legate de empatie,
un simţ de îndreptăţire
şi nevoia de admiraţie sau atenţie.
Aceste trăsături devin o tulburare de personalitate
deoarece preiau controlul în vieţile oamenilor şi cauzează probleme.
În loc să aibă grijă de propria familie,
o folosesc ca pe o sursă de atenţie sau admiraţie.
Sau în loc să caute
un feedback constructiv,
le spun celor care vor să-i ajute
că se înşală.
Ce anume cauzează narcisismul?
Studiile pe gemeni indică o influenţă genetică clară,
cu toate că nu se ştie exact care gene sunt implicate.
Dar şi mediul înconjurător contează.
Părinţii care-şi pun copiii pe un piedestal
hrănesc narcisismul grandios.
Părinţii distanţi şi dominanţi îl stimulează pe cel vulnerabil.
Narcisismul este mai des întâlnit
în culturile care preţuiesc individualismul şi auto-promovarea.
De exemplu, în Statele Unite,
narcisismul este în creştere începând cu anii '70,
datorită unei preocupări comune a anilor '60
care a dat naştere mişcării stimei de sine
şi promovării materialismului.
În ultimii ani, mass-media a înmulţit posibilităţile de auto-promovare,
cu toate că nu există dovezi clare că acestea provoacă narcisismul.
Mai degrabă le oferă narcisiştilor un mijloc de a căuta atenţia şi statutul.
Pot narcisiştii să-şi îmbunătăţească aceste trăsături negative?
Da!
Orice metodă care-i ajută să-şi vadă onest comportamentul
şi să se preocupe de cei din jur,
precum psihoterapia sau practicarea compasiunii, pot fi de folos.
Totuşi, poate fi dificil
pentru cei cu tulburare de personalitate narcisică
să-şi îmbunătăţească comportamentul.
O imagine de sine defavorabilă e greu de acceptat pentru un narcisist.